**Rutine for kaffe- og kakesalg G99 Strindheim-Åsvang. Sesongen 2012.**

Fotballaget G99 Strindheim-Åsvang skal selge kaffe- og kaker på våre hjemmekamper i sesongen 2012. Dette er en viktig inntektskilde for laget vårt. Samtidig bidrar også salget av kaffe og kaker til en god sosial ramme rundt kampene. Derfor er det viktig at alle er lojalt med og støtter opp omkring denne dugnaden! Ansvarlig for å utføre kaffe- og kakesalget er foreldre til deltagende spillere.

**Organisering av dugnadsvaktene:**

Alle foreldre må regne med å stille som dugnadsvakt et par ganger i løpet av sesongen. Dersom noen får problem med å stille som dugnadsvakt, må dere selv ordne med internt bytte. Husk å varsle undertegnede slik at jeg har oversikt over vaktene.

**Noen praktiske regler for dugnadsvaktene:**

**Oppmøte** klar til salg; senest **15 min. før** kampstart.

**Utstyr: Campingbord**, **pappkrus**, **pappfat**, **servietter** og en **boks med 100 kr. i vekslepenger** overtas fra forrige selger. Den ansvarlige som skal selge ved neste kamp, må ta kontakt med den som var selger forrige gang, hente utstyret, og ta det med til kampen. Dersom det begynner å bli lite forbruksmateriell, gi beskjed til undertegnede. De to dugnadsvaktene skal stille med enkel mat og drikke til salg under kampen. Det bør minst være kake, kaffe og saft. For **mat** anbefales: langpanne kake / muffins / boller / vafler eller lignende. Påsmurte rundstykker er også flott. Hvis noen ønsker å prøve med noe frukt i tillegg, er dette bra. Husk å beregne rikelig med mat, ca. 30 salgsenheter (for eksempel 30 halve rundstykker). For **drikke** anbefales: minst tre termoskanner med kaffe og et par flasker med saft. Av erfaring vet vi at det fort går tomt for kaffe, særlig på kalde dager, kok derfor opp rikelig med kaffe (3 – 4 l.). På kampen; rigg til salgsbord på egnet sted.

**Salg, priser**: - **Kaffe**: **kr. 10,-** per kopp. - **Saft**: **kr. 5,-** for ett glass saft. - **Kake o.l. kr. 10,-** per enhet.

**Telle opp penger** i etterkant. Pengene settes snarlig etter kamp inn på felles lagskonto:

**8601.27.93644**

Merk innbetalingen med: Kamp …. (dato), og betalt av … En kasse med vekslepenger (kr. 100,-) overleveres til neste selger.

Send meg gjerne en evaluering i etterkant; hva vi tjente, hvor mange kake- / rundstykker som ble solgt, var det nok kaffe og saft etc. Slik kan vi justere mengden og opplegget underveis.

Lykke til!

**OBS: BETALING TIL DOMMER. TAS FRA OVERSKUDDET. VIKTIG AT DOMMEREN KVITTERER PÅ VEDLAGT LISTE. HVIS NOEN LEGGER UT PRIVAT – GI STRAKS BESKJED TIL MEG.**

***Inger-Anne Troøyen***

*Mobil: 918 97 918*

*Epost:* *trooyen@loqal.no*